Document ID: /roh_data/filtered/fineweb-2-filterrobots_roh.jsonl.gz/43410

Suenter l’incendi en il champ da fugitivs Moria aveva la Germania ditg da vulair prender si 150 giuvenils. En in proxim pass duain lura ulteriuras persunas vegnir en Germania, sch’i dettia cunvegnas cun auters stadis europeics en quest senn.
Per las partidas d'opposiziun, la partida Verda e la partida sanestra, èn quellas decisiuns dentant anc memia pauc. La Germania haja dapli capacitads che 1'500 persunas. In pajais uschè ritg sco la Germania stoppia prestar dapli.
Discussiuns en Svizra
La Svizra ha decidì l'emna passada da prender si 20 uffants e giuvenils or dal champ Moria. Dapli prioritad haja l'agid al lieu. En Grischun è il Cusseglier guvernativ Peter Peyer (PS) da l'avis, ch'ins stoppia prender si dapli glieud. Il Grischun haja capacitads per var 100 persunas.